17 వ శతాబ్దంలో స్వీడన్ ఒక యూరోపియన్ గొప్ప శక్తిగా ఉద్భవించింది. స్వీడన్ సామ్రాజ్యం వెలుగులోకి రాకముందు స్వీడన్ యూరోపియన్ నాగరికత అంచులో పేద, తక్కువ జనాభా కలిగిన దేశంగా ఉంది. గణనీయమైన శక్తి కాని ఖ్యాతి కానిలేదు. స్వీడన్ గస్టవస్ అడాల్ఫస్ పదవీకాలంలో స్వీడన్ ఖండాంతర స్థాయిలో ప్రాముఖ్యతను సంతరించుకుంది. రష్యా, పోలాండ్-లిథువేనియా ప్రాంతాల నుంచి అనేక భూభాగాలను స్వాధీనం చేసుకుంది.ముప్పై సంవత్సరాల యుద్ధంతో సహా పలు పోరాటాలలో పాల్గొన్నది.

ముప్పై సంవత్సరాల యుద్ధం సమయంలో స్వీడన్ హోలీ రోమన్ రాష్ట్రాల్లో సుమారు సగం మందిని స్వాధీనం చేసుకుంది. గుస్టావ్ అడాల్ఫస్ కొత్త పవిత్ర రోమన్ చక్రవర్తిగా నియమితుడయ్యాడు. యునైటెడ్ స్కాండినేవియా, పవిత్ర రోమన్ రాజ్యాలను పాలించాడు. కానీ అతను 1632 లో లుట్జెన్ యుద్ధంలో మరణించాడు. స్వీడన్ ఏకైక గణనీయమైన సైనిక ఓటమి అయిన నోర్దిలింగ్ యుద్ధం తరువాత జర్మన్ రాజ్యాల మధ్య స్వీడిష్ సెంటిమెంట్ క్షీణించింది. ఈ జర్మనీ రాజ్యాలు స్వీడన్ అధికారాన్ని ఒక్కొక్కటిగా మినహాయించి స్వీడన్‌ను కేవలం కొన్ని ఉత్తర జర్మనీ భూభాగాలను మాత్రమే పరిమితి చేసాయి: అవి స్వీడిష్ పోమేనియా, బ్రెమెన్-వెర్డెన్, విస్మార్.

17 వ శతాబ్దం మధ్యలో స్వీడన్ ఐరోపాలో భూభాగంలో మూడవ అతిపెద్ద దేశం అయింది. రష్యా, స్పెయిన్ మాత్రమే దీనిని అధిగమించాయి. స్వీడన్ 1658 లో రోస్కిల్డే ఒప్పందము తర్వాత 10 వ చార్లెస్ పాలనలో దాని అతిపెద్ద భూభాగ విస్తీర్ణాన్ని చేరుకుంది. 
కరువు స్వీడన్ను కూడా దెబ్బతీసింది. స్వీడన్ జనాభాలో దాదాపు 10% మంది కరువుకారణంగా మరణించారు.

స్వీడన్లు పోలిష్-లిథువేనియన్ కామన్వెల్త్‌లో వరుస దాడులను నిర్వహించారు. దాదాపు స్థిరమైన యుద్ధం అర్ధ శతాబ్దం కంటే అధికంగా కొనసాగిన కారణంగా స్వీడిష్ ఆర్థిక వ్యవస్థ క్షీణించింది. ఇది ఆర్థిక పునర్నిర్మాణం, సైన్యాన్ని బలపరచడం చార్లెస్ కుమారుడు 11 చార్లెస్ జీవిత విధిగా మారింది. అతని కుమారుడు స్వీడన్ రాబోయే పాలకుడు 12 వ చార్లెస్ ప్రపంచంలోని అత్యుత్తమ ఆయుధశాల నిర్వాహకులలో ఒకరు ప్రత్యేకత సంతరించుకున్నారు. అతడి ఆధీనంలో ఒక పెద్ద సైన్యం, ఒక గొప్ప నౌక ఉన్నాయి. ఈ సమయంలో రష్యాకు పెద్ద సైన్యం ఉండడం స్వీడన్ అతి పెద్ద ముప్పు ఉన్నప్పటికీ అది పరికరాలలో, శిక్షణలో చాలా వెనుకబడి ఉంది.

గ్రేట్ నార్తర్న్ యుద్ధం మొదటి యుద్ధాల్లో ఒకటైన 1700 లో నార్వా యుద్ధం తరువాత రష్యన్ సైన్యం చాలా తీవ్రంగా నాశనం కావడం రష్యా మీద దాడి చేయడానికి బహిరంగ అవకాశం లభించింది. ఏదేమైనా చార్లెస్ రష్యన్ సైన్యం మీద దాడి కొనసాగించలేదు. బదులుగా పోలాండ్-లిథువేనియాకు వ్యతిరేకంగా తిరుగుతూ, 1702 లో క్లాస్సో యుధ్ధంలో పోలిష్ రాజు రెండవ అగస్టస్, అతని సాక్సాన్ మిత్రులను ఓడించాడు. దీని సైన్యాన్ని పునర్నిర్మించడానికి, ఆధునీకరించడానికి రష్యా సమయం ఇచ్చింది.

పోలాండ్‌ను ఆక్రమించుకున్న తరువాత చార్లెస్ రష్యా దండయాత్రకు ప్రయత్నం చేయాలని నిర్ణయించుకున్నాడు. కానీ 1709 లో పోల్టవా యుద్ధంలో ఒక నిర్ణయాత్మక రష్యన్ విజయం సాధించింది. కోసాక్ దాడులకు గురైన సుదీర్ఘమైన సైనిక పయనం తరువాత రష్యన్ జార్ పీటర్ ది గ్రేట్ పీడెడ్- వ్యూహాలు, 1709 నాటి అత్యంత చల్లటి శీతాకాలం స్వీడన్ల ధైర్యాన్ని బలహీనపరిచాయి, స్వీడన్ వ్యతిరేకంగా పోల్టవాలోని రష్యన్ సైన్యం భారీ సంఖ్యలో ఉన్నాయి. ఓటమితో స్వీడిష్ సామ్రాజ్యం ముగింపు ప్రారంభమైంది. అదనంగా ఈస్ట్ సెంట్రల్ యూరప్‌లో వ్యాపించిన ప్లేగ్ సైన్యాలను నాశనం చేసాయి. 1710 లో స్వీడిష్ సైన్యాలు, సెంట్రల్ స్వీడన్‌కు చేరుకున్నాయి.

12 వ చార్లెస్ 1716 లో నార్వేపై దాడి చేయడానికి ప్రయత్నించాడు. కాని అతడు 1718 లో ఫ్రెడ్రిక్స్‌స్టెన్ కోటలో కాల్చి చంపబడ్డాడు. ఫ్రెడ్రిక్స్‌స్టెన్ స్వీడన్లు సైనికపరంగా ఓడిపోలేదు. కానీ మొత్తం నిర్మాణం, సంస్థ పోరాటం రాజు మరణంతో పాటు పడిపోయి సైన్యం ఉపసంహరించింది.

1721 లో " నిస్టాడ్ ఒప్పందం "లో బలవంతంగా పెద్ద భూభాగాన్ని విడిచిపెట్టడానికి స్వీడన్ ఒక సామ్రాజ్యంలాగా, బాల్టిక్ సముద్రం మీద ఆధిపత్య రాజ్యంగా దాని స్థానాన్ని కోల్పోయింది. స్వీడన్ సామ్రాజ్యంగా కోల్పోయిన ప్రభావంతో రష్యా సామ్రాజ్యంగా ఉద్భవించింది. యూరోప్ ఆధిపత్య దేశాలలో ఒకటిగా మారింది. యుద్ధం చివరికి 1721 లో ముగిసింది.యుద్ధంలో స్వీడన్ కోల్పోయిన సుమారు 2,00,000 మందిలో ప్రస్తుత స్వీడన్ ప్రాంతం నుంచి 1,50,000 మంది, స్వీడన్లోని ఫిన్నిష్ భాగం నుంచి 50,000 మందిని కోల్పోయారు.

18 వ శతాబ్దంలో స్వీడన్ స్కాండినేవియా వెలుపల తన భూభాగాలను నిర్వహించడానికి తగినంత వనరులను కలిగి ఉండని కారణంగా వాటిలో ఎక్కువ మంది పోయారు తూర్పు స్వీడన్లో రష్యాలో 1809 లో నష్టానికి కారణమయ్యారు. ఇది ఇంపీరియల్ రష్యాలో ఫిన్లాండ్ అత్యంత స్వతంత్ర గ్రాండ్ ప్రిన్సిపాల్‌గా మారడానికి కారణం అయింది.

బాల్టిక్ సముద్రంలో స్వీడిష్ ఆధిపత్యాన్ని తిరిగి స్థాపించాలనే ఆసక్తితో స్వీడన్ దాని సాంప్రదాయిక మిత్రుడు, ఫ్రాన్స్కు చెందిన నెపోలియన్ యుద్ధాలపై తనకు తానుగా జతకట్టింది. లీప్జిగ్ యుద్ధంలో స్వీడన్ పాత్ర, డెన్మార్క్-నార్వే, ఫ్రాన్సు మిత్రరాజ్యము, నార్వేను స్వీడన్ రాజుకు అప్పగించటానికి అధికారం ఇచ్చింది. 1814 జనవరి 14 న ఉత్తర జర్మనీ రాష్ట్రాల కొరకు కెయల్ ఒప్పందం వద్ద. స్వీడన్ రాజు 13 వ చార్లెస్ నార్వే సార్వభౌమ రాజ్యంగా ఉండడాన్ని తిరస్కరించాడు. అతను 1904 జూలై 27 న నార్వేకు వ్యతిరేకంగా ఒక సైనిక పోరాటం ప్రారంభించాడు. ఇది కన్వెన్షన్ ఆఫ్ మాస్లో ముగిసింది ఫలితంగా ఇది నార్వేని స్వీడిష్ కిరీటం కింద స్వీడన్‌తో వ్యక్తిగత యూనియన్గా మార్చింది. ఇది 1905 వరకు కొనసాగింది.1840 పోరాటం స్వీడన్ సాగించిన చివరి యుద్ధంగా గుర్తించబడింది.

స్వీడిష్ సాంరాజ్యం
సంగీతం
ఆరోగ్యం
పేరువెనుక చరిత్ర